ချစ်ကြောင်းလား ဒေါသထွက်ကြောင်း လာပြတာလား
ကျွန်မအကြောင်း ငယ်ငယ်လေးကတည်းက သိတာပဲ
ဒါ ချစ်လို့လား ဒေါသထွက်လို့လား ပြောဖို့လိုလို့လား
ငါသိပါတယ် မင်းစိတ်ပြေအောင် ဘယ်လိုလုပ်ရမလဲလည်းသိတယ်
ပြောပါဦး ဘာတွေ ဒေါသထွက်နေတာလဲ
အရှင်လည်း ကျွန်မနေရာမှာဆို
ကောင်းကောင်းဒေါသထွက်မိမှာပဲ
ဒီလောက်အရေးကြီးတဲ့ကိစ္စကိုတောင် ကျွန်မကို ဖုံးကွယ်ထားတယ် ဂျာလာ
ဘာလို့လဲ
ငါ ဘာဖုံးကွယ်ထားလို့လဲ
ပရောဟိတ်ကြီးအလ္လာရခကို သိလား
သိတာပေါ့ နာမည်ကြီး ပရောဟိတ်ပဲဟာ
ဟုတ်တယ်
ဒီနေ့မှာ နေမင်းရဲ့အလင်းရောင် ပထမဆုံးကျရောက်ခံရတဲ့ မိဖုရားကို
အရှင်နဲ့အတူ အက်ဂ်ျမယ်ရ်ရှရစ်ဖ်ကို လိုက်ရမယ်လို့ သူဟောထားတယ်
အရှင့်အတွက် တောင်းဆုပြုပေးဖို့ပေါ့
ဒီမနက် ကျွန်မ ကုန်လှောင်ခန်းလည်းရောက်ရော
မိဖုရားဂျိုဓာ အဲဒီမှာရှိနေပြီ
ဘာလို့ ရှိနေတာလဲ
ဒါ အရှင့်ဆန္ဒအရ ရှိနေတာဆိုလည်း သူ့ကို အက်ဂ်ျမယ်ရ်ရှရစ်ဖ်ကို
ခေါ်သွားချင်ပါတယ်လို့ ပွင့်ပွင့်လင်းလင်းပြောပေါ့
အရှင့်ကို မုန်းတီးနေတဲ့လူကို အတူလိုက်ဖို့ ရွေးချယ်တာကိုတော့
စိတ်မကောင်းဖြစ်မိတယ်
ဒီတော့ မင်း ဒေါသထွက်နေရတဲ့ အကြောင်းရင်းက ဒါကြောင့်ပေါ့
ဒါဆို မတရားဘူးလို့ပဲ ငါပြောရလိမ့်မယ်
ပရောဟိတ်ရဲ့ဟောကိန်းကိုလည်း ငါမသိထားဘူး
အဲဒီအခန်းမှာ မိဖုရားဂျိုဓာကို ပိတ်လှောင်ထားတာပဲ ရှိတာ
အက်ဂ်ျမယ်ရ်ရှရစ်ဖ်ကို သူနဲ့သွားဖို့ စိတ်တောင်မကူးမိဘူး
မင်းသာ ငါနဲ့လိုက်မယ်ဆို ခရီးစဉ်က သိပ်ကိုစိတ်ကျေနပ်စရာကောင်းမှာပဲ
လိုက်ချင်ရင် မယ်တော့်ကို ငါပြောလိုက်မယ်လေ
မလိုက်ပါဘူး ပြောဖို့မလိုပါဘူး
ကျွန်မ ဒီလိုပြောလိုက်ရင် အရှင် မယ်တော့်ကိုပြောပေးမယ်ဆိုတာ သိပါတယ်
ဒါပေမဲ့ ဒါ အရှင် ဘေးရန်ကင်းရှင်းဖို့အတွက် လုပ်တာပါ
ပြီးရင် ပရောဟိတ်ကြီးရဲ့ဟောပြောချက်ကိုလည်း ကျွန်မယုံတယ်
အခု မနက်ခင်းရဲ့နေရောင်ခြည်က မိဖုရားဂျိုဓာအပေါ် ကျရောက်သွားပြီဆိုတော့
သူနဲ့ပဲသွားသင့်တယ်လို့ ကျွန်မထင်တယ်
အရှင် စောင့်ရှောက်ပေးလိုက်တာပဲ ဂျိုဓာ
အခုလို ဘေးမသီရန်မခဘဲ ပြန်လာနိုင်တာ
မင်းကြီးနဲ့ အက်ဂ်ျမယ်ရ်ရှရစ်ဖ် ဝတ်ပြုခရီးကို လိုက်သွားဖို့လည်း
အရှင်က အခွင့်အရေးပေးလိုက်တာ
မိဖုရားဆယ်လီမာ
မယ်တော်ကြီးစိတ်ချမ်းသာအောင် ကျွန်မ လိုက်သွားတာ
အဲဒီလိုမပြောပါနဲ့ မိဖုရားဂျိုဓာ
ဆုတောင်းမယ်ဆို စိတ်လေးကိုနှစ်ပြီး ဆုတောင်းသင့်တယ်
ရှင် မနက် မနက်တိုင်း စိတ်နှစ်ပြီး ဆုတောင်းနေကျပဲလေ
စိတ်ရင်းအပြည့်နဲ့ ပူဇော်မှ..
လက်ခံတယ်ဆိုတာ ရှင်လည်း သိတာပဲ
ရှင်ကိုယ်တိုင် လိုလိုချင်ချင်နဲ့..
ပူဇော်မယ်ဆိုမှပဲ အက်ဂ်ျမယ်ရ်ရှရိစ်ဖ်ကို သွားစေချင်တယ်
မယ်တော်သွားခိုင်းလို့ မဟုတ်ဘဲနဲ့ပေါ့
- ဂါရဝပြုပါတယ် မင်းကြီး - မင်္ဂ​လာ​ပါ
အစစအရာရာ အဆင်ပြေရဲ့လား မိဖုရားဆယ်လီမာ
ရာဟင်ကော ကစားနည်းအသစ် ရှာတွေ့ပြီလား
အရှင်ပို့သတဲ့မေတ္တာကြောင့် အစစအရာရာ အဆင်ပြေပါတယ်
ကျွန်မကို ခွင့်ပြုပါဦး
ငှက်တွေက ဆာရုံဆာတာမဟုတ်ဘူး မိဖုရားဂျိုဓာ
ရေလည်း သောက်ချင်တာ
လူတစ်ယောက်က အလုပ်တစ်ခုလုပ်ပြီဆို
ပြီးဆုံးအောင် လုပ်သင့်တယ် တစ်ဝက်တစ်ပျက်နဲ့ မထားသင့်ဘူး
တချို့ကတော့ တချို့လူတွေရဲ့ဘဝကို မပြည့်မစုံဖြစ်အောင် လုပ်လိုက်ကြတာပဲ
မင်းကြီး
မင်းဆီက ဘယ်လိုထေ့ရမယ် ငေါ့ရမယ်ဆိုတာ
လာသင်ရမှာနော် မိဖုရားဂျိုဓာ
ဘာပဲဖြစ်ဖြစ်ပါ မင်း ငါ့ကို အရမ်းမုန်းနေတာလေ
ငါနဲ့ အက်ဂ်ျမယ်ရ်ရှရိစ်ဖ်ကိုလိုက်ဖို့ ဘာလို့ မငြင်းရတာလဲ
မယ်တော်က လိုက်စေချင်တာနဲ့ ကျွန်မ..
ဒါဆို မယ်တော်ဆန္ဒရှိသမျှ မယ်တော် ခွင့်ပြုသမျှ..
မင်း ဘာမဆိုလုပ်မယ်ပေါ့
မင်း နန်းတော်ထဲကနေ ပျောက်သွားသလိုပေါ့နော်
ဒီတော့ မင်း ဘယ်တွေသွားပြီး ဘာတွေလုပ်ခဲ့တယ်ဆိုတာ
မယ်တော့်ကို လျှောက်တင်ပြီးပြီလား
မိဖုရားဂျိုဓာ ငါ မယ်တော့်ကိုရိုသေရုံမက ပရောဟိတ်ကြီးရဲ့ဟောကိန်းကိုလည်း ယုံတယ်
ဒါပေမဲ့ မင်းက ငါ့အတွက်ဆုတောင်းပေးပါလို့ ငါဘယ်တော့မှ မပြောမယ့်သူပဲ
ငါ့အတွက် မင်းမှာ အမုန်းတွေပဲရှိတာ
မင်း ငါ့အတွက် ဆုမတောင်းပေးနိုင်ဘူး
ဒါကြောင့်ပဲ ငါနဲ့ အက်ဂ်ျမယ်ရ်ရှရစ်ဖ်ကို မလိုက်ဘူးလို့ ငြင်းစေချင်တာ
ခဏလေး
မင်းကြီးက ဒီအင်ပါယာကြီးရဲ့ဘုရင်ပါ အာဏာအရှိဆုံးပုဂ္ဂိုလ်ပါ
မယ်တော့်ကို ဒီအသေးအဖွဲကိစ္စလေးပြောဖို့
ဘာလို့ ကျွန်မအကူအညီလိုမှာလဲ
မယ်တော့်ကို မင်းကြီးကိုယ်တိုင် မပြောနိုင်ဘူးလား
ငါ မယ်တော့်ကို ရင်မဆိုင်ရဲဘူးထင်နေလား
မင်းကြီးအကြောင်းတော့ ကျွန်မ မသိဘူး
ဒါပေမဲ့ ကျွန်မ မယ်တော့်စကားကိုတော့ မငြင်းပယ်နိုင်ဘူး
ပြီးတော့ မင်းကြီးအတွက် စိတ်ရင်းအပြည့်နဲ့ ဆုတောင်းပေးမှဆိုလည်း လုပ်ပေးပါ့မယ်
ဘုရင်တစ်ပါးသာ ကျန်းကျန်းမာမာနဲ့ ဘေးရန်မခဘဲရှိနေရင်
အကြောင်းကိစ္စတွေလည်း မပေါ်ပေါက်ဘူးလို့ ကျွန်မယုံကြည်လို့ပဲ
မိဖုရားတစ်ယောက်အနေနဲ့လည်း ကျွန်မ ကောင်းကောင်းဆုတောင်းပေးမှာပါ
ဂျာလာ..ဂျိုဓာနဲ့ ထိမ်းမြားပြီးကတည်းက
နှစ်ယောက်လုံး အက်ဂ်ျမယ်ရ်ဝတ်ပြုဆောင်ကို တူတူသွားဖို့ ဆန္ဒရှိခဲ့တာ
အခုကြည့်
ဒီနေ့တော့ အရှင်မြတ်က နှစ်ယောက်လုံးကို ဆင့်ခေါ်လိုက်ပြီ
ဂျာလာ..ဂျိုဓာနဲ့ လက်ထပ်ပြီးကတည်းက
နှစ်ယောက်တည်းအတူရှိဖို့ကို စောင့်နေခဲ့တာ
အခု တူတူရှိနေပြီလေ ယောက်မတော်
အနေနီးတာပဲရှိတာ ရင်းမှမရင်းနှီးသေးတာ
အခုတော့ အရှင်မြတ်က..
သူတို့နှစ်ယောက် အတူလျှောက်လှမ်းဖို့လမ်းကို ဖန်ဆင်းပေးလိုက်ပြီ
အရှင်မြတ်ရဲ့ဘုန်းတန်ခိုးကြောင့်
တစ်နေ့တော့ သူတို့ ရင်းနှီးကျွမ်းဝင်သွားမှာပါ
လူတစ်ယောက်က လမ်းသေချာကြည့်မလျှောက်ရင် ချော်လဲတတ်တယ် ဂျိုဓာ
ခြေထောက် ဆူးစူးတယ်ဆို ခြေထောက်မှာ အပြစ်မရှိပါဘူး
ဒါပေမဲ့ ဆူးရှိမှန်းသိသိကြီးနဲ့ ကိုင်မိတဲ့လက်မှာတော့ အပြစ်ရှိတယ်
ဂုပ္ပတန် ဒီနေ့ သူတို့နှစ်ယောက် အငြင်းပွားနေတာက
နောင်အနာဂတ်မှာ သမိုင်းတွင်သွားတော့မှာ
အဲဒီသမိုင်းမှာ..
ဂျာလာနဲ့ ဂျိုဓာတို့ရဲ့အကြောင်းကို
ဂုဏ်ယူဝင့်ကြွားစွာနဲ့ ပြောနေကြတော့မှာ
အပြင်မှာ သွားစောင့်နေ သွားကြ
နှုတ်ခွန်းဆက်သပါတယ် အာဒမ်ခန်
နှုတ်ဆက်ပါတယ်
အခုလိုလာပေးတာ ကျေးဇူးတင်ပါတယ်
ဘာကိစ္စရှိလို့လဲ
ဂျာလာ ကျုပ်ကို မယ်ဝါကနေခွာဖို့ အမိန့်ထုတ်လိုက်ပြန်ပြီ
ဘုရင်ခံဆိုတဲ့ ဘွဲ့သာရထားပေမယ့် ကျုပ်က ဆက်သားလောက်တောင် နေရာမရဘူးဖြစ်နေတယ်
သူ့အမိန့်မှန်သမျှ နာခံခဲ့တာ
စိတ်ကုန်လှပြီ အခု သူ့လက်အောက်ကနေ လွတ်မြောက်ချင်ပြီ
ဒီတော့ ကျုပ်မှာ အကြံရှိတယ်
ဘာအကြံလဲ
ဂျာလာနဲ့ဂျိုဓာ အက်ဂ်ျမယ်ရ်ရှရိစ်ဖ်ကို သွားမယ်ကြားတယ်
- ဒီတော့ - ဒါ အချိန်ကောင်းပဲလေ
အာဂရာနဲ့အက်ဂ်ျမယ်ရ်နဲ့က တော်တော်လှမ်းတယ်
တောနက်တွေ ဖြတ်ရတာ
အဲဒီတောနက်ထဲမှာ ဘာမဆိုဖြစ်သွားနိုင်တယ်
ဘယ်သူမဆို သေဘေးနဲ့ကြုံနိုင်တယ်
သူဆင်းရဲပဲဖြစ်ဖြစ် ဧကရာဇ်ပဲဖြစ်ဖြစ်
ခင်ဗျားပြောတာ..အဲဒီအချိန်မှာ..မင်းကြီးက..
သေလို့ရတယ်
တောထဲမှာ ပုန်ကန်သူတွေတို့ သားကောင်တို့ မမာမကျန်းဖြစ်ပြီးတော့လည်း သေနိုင်တယ်
ဒီနည်းနဲ့ဆို ကျုပ်တို့ကို ဘယ်သူမှ သံသယဝင်မှာမဟုတ်ဘူး
ခင်ဗျားပြောတာ မှန်ပါတယ် ဒါပေမဲ့..
အလျင်စလို မလုပ်သင့်ဘူးလို့ ထင်တယ်
အာဏာသိမ်းဖို့အတွက် နည်းလမ်းမှားတွေ မသုံးသင့်ဘူး
ဒါ လူတွေ ဆူပူအုံကြွအောင် လှုံ့ဆော်ပေးလိုက်တာပဲ ဒီလိုအခြေအနေမှာဆို
မင်းမျိုးမင်းနွယ်တွေတောင် ကျုပ်တို့ အားနည်းချက်ကို အခွင့်ကောင်းယူနိုင်တယ်
စစ်သူကြီးရှရိဖူဒင်ပြောတာ မှန်တယ်
မင်းကြီး နတ်ရွာစံပြီးတဲ့ အခြေအနေကို ကိုင်တွယ်နိုင်လောက်တဲ့..
အင်အားမရှိသေးဘူး
အဲဒီအတွက် ပြည့်ပြည့်စုံစုံ ပြင်ဆင်ထားဖို့လိုတယ်
ခင်ဗျားတို့တွေက ကြောက်စရာမရှိ ကြောက်နေတာပဲ
ဂျာလာမရှိတော့ရင် သူ့သစ္စာရှိကျေးကျွန်တွေလည်း
ကျုပ်တို့ခြေတော်ရင်းအောက် အလိုလို ရောက်လာမှာပဲလေ
ကျုပ်အရိပ်မှာ လာခိုလှုံကြမှာ
အဲဒီလိုမပြောချင်ပေမယ့် အက်တ်ဂါနဲ့ ပီးမိုဟာမက်တို့ကတော့..
အညံ့ခံမှာ မဟုတ်ဘူး
မင်းကြီး အသတ်မခံရဘဲ
ကျုပ်တို့ အကြံအစည်တွေသာ သိသွားကြရင်
ဘာဖြစ်မယ်ထင်လဲ ကျုပ်တို့ကို သတ်မှာ
အစအနမကျန်အောင် လုပ်ကြမှာ
ဒီတော့ ခင်ဗျားတို့ ဘာလုပ်ချင်လဲ
ဘာမှမလုပ်ဘဲ ဒီအတိုင်း ထိုင်နေကြတော့မလား
မထိုင်ပါဘူး
သေချာပေါက်တိုက်ခိုက်မှာပါ
ဒါပေမဲ့ အချိန်ကောင်းတော့ စောင့်ရမယ်
အဲဒီအချိန်ထိ ခင်ဗျားစိတ်ရှည်ရမယ်
စိတ်မရှည်ချင်တော့ဘူး
မဟာမန်ဂ
ဒီထက်သာ စိတ်ရှည်ရရင်..
မယ်ဝါတိုင်းပြည်ကို ဆုံးရှုံးရတော့မယ်
အခု ရထားတဲ့သတင်းက သေချာတယ်
ဘားဂ်ျဗဟဒူရ်က မယ်ဝါကို ပြန်တိုက်ဖို့ပြင်နေပြီ
ခင်ဗျားတို့လည်း သွားပြင်ဆင်ကြတော့
သွားလိုက်ပါဦးမယ်
- သွားလိုက်ပါဦးမယ် - အာဒမ်
- ဂါရဝပြုပါတယ် ဝန်ကြီး - ဂါရဝပြုပါတယ်
ဂါရဝပြုပါတယ်
မင်းကို နန်းတွင်းအနှံ့လိုက်ရှာနေတာ
ဒီလိုနေရာမှာ ဘာတွေများဆွေးနွေးနေလဲလို့ သိခွင့်ရှိမလား
မယ်ဝါကို ပြန်သိမ်းတော့မယ့် အရိပ်အယောင်တွေ မြင်နေရလို့
ဘယ်လိုထိန်းချုပ်ရင် ကောင်းမလဲ တိုင်ပင်နေကြတာ
အဲဒီအတွက်နဲ့ ဘာလို့ မူရန်ခန်နဲ့ ရှာရိဖူဒင်ကို
ခေါ်ဖို့လိုမှာလဲ
မင်းကိုယ်မင်း ယုံကြည်ချက်မရှိဘူးလား
ကျွန်တော် ယုံကြည်ချက်ရှိပါတယ် အမေ
ဒါပေမဲ့ ကျွန်တော် ဘာလုပ်နိုင်မှာလဲ
အမေသိပ်ချစ်တဲ့ဂျာလာက ကျွန်တော့်ကို မယုံဘူးလေ
သူ့ကို ဘာအပြစ်ပြောလို့ရမှာလဲ
အမေရင်းကတောင် သံသယဖြစ်နေတာ
အခုကစပြီး စစ်ပွဲဗျူဟာပြင်ဆင်ရမယ်
ဒါမှ နောင်တမရမှာ
ဒါပေမဲ့ အမေ တောင်းပန်ပါရဲ့..
ကျွန်တော့်ကို သံသယမဝင်ပါနဲ့
တကယ်စိတ်အနှောင့်အယှက်ဖြစ်လို့
အာဒမ်..အမေဖြစ်နိုင်ရင် သံသယမဝင်ချင်ပါဘူး
ဒါပေမဲ့ တိုင်းရေးပြည်ရေးမှာ ကိုယ့်အရိပ်ကိုယ်တောင်..
မယုံရဘူး ဒါက..
သွားခွင့်ပြုပါဦး အမေ
မင်းကို သံသယမဝင်ပါဘူး အာဒမ်
မင်းယုံအောင် ဘယ်လိုလုပ်ပေးရမလဲ
ဒါကို အကျင့်လို့ပြောလို့ရသလို ဝါသနာလို့လည်း ပြောလို့ရတယ်
ဒါပေမဲ့ ငါက ငယ်ငယ်ကတည်းက ကျားထိုးရတာ သဘောကျတာ
ဘာလို့ဆို..
ဘဝသင်ခန်းစာတွေ အခက်အခဲတွေ..
လှုပ်ရှားမှုတွေ အဖြေတွေက အားလုံး ဒီကစားပွဲထဲမှာရှိနေတယ်
ဒါပေမဲ့ ကျွန်မ မတုန်လှုပ်ပါဘူး ရခေယျ
ကစားပွဲကနေ ကျွန်မ အာရုံမလွှဲချင်ပါဘူး
ကျွန်မ..မိဖုရားနဲ့ ပြိုင်နေတာမို့လို့
ကျွန်မစိတ်ယိုင်သွားတာနဲ့ မိဖုရားနိုင်သွားမှာပါ
မိဖုရားဆယ်လီမာပြောတာ မှန်တယ်
အာရုံပြောင်းသွားတာနဲ့ တခြားတစ်ယောက်က နိုင်သွားမှာ
အက်ဂ်ျမယ်ရ်ကို သွားဖို့အရေး..
မိဖုရားဂျိုဓာက မိဖုရားရခေယျကို အနိုင်ယူလိုက်သလိုပေါ့
ဝန်ကြီး ရှေ့တစ်လှမ်းတိုးပါ
မိဖုရားဂျိုဓာက မိဖုရားမျက်နှာပေါ်က အပြုံးတွေကို
မျက်ရည်တွေနဲ့ အစားထိုးလိမ့်မယ်လို့ ပြောခဲ့သားပဲ
ကျွန်မ သတိပေးခဲ့သားပဲ
ဂျာလာ့ကိုတားဖို့ ပြောခဲ့သားပဲ
ဂျိုဓာသေရင်လည်း သေပါစေလို့ ဒါပေမဲ့ စကားနားမထောင်ခဲ့ဘူး
အခုတော့..
မိဖုရားဂျိုဓာက မိဖုရားသွားရမယ့်အခွင့်အရေးကို
လုယူသွားပြီ
အိပ်ခန်းဆောင်နေရာကလွဲလို့ မိဖုရားဂျိုဓာက
ဘဝကစားပွဲမှာတောင် နေရာယူသွားပြီ
မိဖုရားကို အနိုင်တိုက်သွားပြီ
ဘယ်တွေ စိတ်ရောက်သွားတာလဲ မိဖုရားရခေယျ
- အဆင်ပြေရဲ့လား - ပါးစပ်ပိတ်ထားစမ်း
မိဖုရား ကျားထိုးနေတာ မမြင်ဘူးလား
ဦးနှောက်သုံးစမ်းပါ
ရှင်လည်း ကစားတာတော်ပါတယ် ဆယ်လီမာ
ကျေးဇူးပါ
ကျွန်မရဲ့ ကွယ်လွန်သွားပြီဖြစ်တဲ့ ယောက်ျားဘာရမ်ခန်က
ဒီကစားနည်းကို ကျွမ်းကျွမ်းကျင်ကျင် ကစားတတ်အောင် သင်ပေးခဲ့တာပါ
သူက ဒီကစားနည်းကို အရမ်းကြိုက်တာ
တစ်ခါတလေ ကျွန်မနဲ့ကစားနေကျ
မြင်း..ညာဘက်ကို နှစ်ကွက်တိုး
သိပ်ကောင်းတယ် မိဖုရားရခေယျ
ဒါပေမဲ့ ရှင့်ဘုရင်ရဲ့ဒိုင်းကို ဖယ်လိုက်တာပဲ
အခု ရှင့်ဘုရင်ကို ထောင်ချဖို့ ကျွန်မဘုရင်က..
ရှင့်ဘုရင်ရှေ့မှာ ရောက်နေပြီ
သိပ်ဝမ်းသာမနေနဲ့ ဆယ်လီမာ
ဒီကစားပွဲက ဘဝနဲ့ဆင်ဆင်လေးတူတယ်
မျက်စိတစ်မှိတ်အတွင်း အရာအားလုံး ပြောင်းလဲသွားနိုင်တယ်
ဟုတ်ပါတယ်
ဒါပေမဲ့ ကျွန်မဘုရင်ဘေးကင်းနေသရွေ့တော့ ကစားပွဲက ကျွန်မဘက်မှာပါပဲ
ကျွန်မဘုရင်က ရှင့်ဘုရင် မလှုပ်နိုင်အောင် လုပ်လိုက်ပြီ
ခွေလိုက်ပြီ
ခွေလိုက်ပေမယ့် အပြတ်နိုင်ဖို့တော့ မဖြစ်နိုင်တော့ဘူး
ဝန်ကြီး သူ့ကိုစားလိုက်
ကြည့်ကောင်းလိုက်တာ
သိပ်ကောင်းတဲ့အကွက်ပဲ မိဖုရားရခေယျ
ငါ့ရှေ့ကို ဘယ်မိဖုရားပဲတက်လာ တက်လာ
ငါ့ဘုရင်ကို ဘယ်သူမှမထိနိုင်ဘူး
သူက ငါ့တေးသွားနဲ့အလိုက် ကနေလို့ပဲ
ဘယ်မိဖုရားမှ ငါ့ဘုရင်ကို အမိမဖမ်းနိုင်ဘူး
သူ့ကို ငါ့လက်ထဲကနေ ဘယ်သူမှ လုမပြေးနိုင်ဘူး
ဘုရင်ကို သူ့ရဲ့ချစ်လှစွာသောမိဖုရားပဲ ပိုင်ဆိုင်ထားတာ
ဂျာလာ..ဂျိုဓာက သားတော်နဲ့ ခရီးအတူထွက်တာ ပထမဆုံးနော်
သားတော်ရဲ့တာဝန် ကျေပွန်မယ်မှန်းသိပါတယ်
ဒါပေမဲ့ မိဖုရားဂျိုဓာကို ဂရုစိုက်ဖို့တော့ မယ်တော်မှာချင်တယ်
လက်ထပ်ပြီးနောက် ဧကရာဇ်ဂျာလာနဲ့ ဂျိုဓာတို့
ပထမဆုံးအကြိမ် အာဂရာကနေ..
နှစ်ဦးတည်း ထွက်ခွာခြင်းဖြစ်ပါတယ်
ဒါပေမဲ့ ဒီအက်ဂ်ျမယ်ရ်ရှရိစ်ဖ်ခရီးစဉ်က
သူတို့ဘဝခရီးလမ်းကို ပြောင်းလဲပေးမယ့်
ခရီးစဉ်ဆိုတာ မသိနိုင်ခဲ့ပါဘူး
နှစ်ယောက်လုံးက ဆန္ဒမပါဘဲနဲ့
အတူသွားကြခြင်း ဖြစ်ပါတယ်
မင်းကြီးရဲ့တဲနန်း ဘယ်မှာလဲသိလား
ဒီည မင်းကြီးကျိန်းစက်ဖို့ သီးခြားတဲနန်း
မလုပ်ထားမှာ စိုးရိမ်တယ်
ငါ့တဲနန်းမှာ လာကျိန်းစက်ချင်တယ်ဆိုပြီးလေ
ငါလက်မခံကြောင်း ရှင်းအောင် သွားပြောရမယ်
ဘာကြီးပဲဖြစ်ဖြစ်..
ငါကတော့ မင်းကြီးနဲ့ တဲနန်းတစ်ခုတည်းမှာ မကျိန်းစက်နိုင်ဘူး
အဲဒါ မဟုတ်သေးဘူးလေ မိဖုရား
အကြောင်းစုံမသိရသေးဘဲ ဘာလို့ စိတ်ပူနေတာလဲ
အဲဒီလိုမဟုတ်တာလည်း ဖြစ်နိုင်ပါတယ်
နင် သူ့ဘက်ကနေ ဘာလို့ လိုက်ပြောနေတာလဲ
ဒီနေ့ထိကို သူ့ဆီကနေ သနားကြင်နာမှုတစ်စက်လေးတောင်
မမြင်ဖူးသေးဘူး
သူ ဘာလုပ်နိုင်လဲ ငါသိတယ်
သူနဲ့ အခုပဲသွားပြောရမယ်
ပြောပါ
ဒီည မင်းကြီးနဲ့ တဲနန်းတစ်ခုတည်း မကျိန်းစက်နိုင်ဘူးဆိုတာ
သိအောင်လာပြောတာပါ
ကျွန်မကို အတင်းအကျပ်ပြုလို့ ရမယ်မထင်နဲ့
ဘာရယ်တာလဲ
မင်းမှာ သည်းခံနိုင်စွမ်းအားနည်းတယ်ဆိုတာ ပြလိုက်တာပဲ ဂျိုဓာ
အဲဒီတဲနန်းကို မြင်လား
ဒါ မင်းတဲနန်းပဲ မင်း အဲဒီမှာနေရမှာ
ဒါကတော့ ငါ့တဲနန်းပဲ
မင်း ငါနဲ့မနေနိုင်တာ သိပြီးသားပါ
ငါလည်း မင်းမျက်နှာတောင် မမြင်ချင်ဘူးဆိုတာ
သိထားရင် ပိုကောင်းမယ်
အစောင့်တွေ
မင်း ဘယ်သူလဲ
ဒီကိုလာရတဲ့အကြောင်းရင်းကိုပြော
ခင်ဗျားလက်ဆက်လိုက်တဲ့ သမီးတော်တို့ တိုင်းပြည်ကပဲ
ကျုပ်တို့အမိမြေကို စော်ကားခဲ့တာ
ခင်ဗျားနဲ့ပေါင်းပြီး ဘုရင်ဘာမယ်နဲ့
သူ့သမီးတော်ဂျိုဓာတို့ ရာဇပုတ်သားတွေကို သိက္ခာကျအောင် လုပ်တာ
လက်စားချေဖို့ လာခဲ့တာပဲ
ကျုပ်တို့တိုင်းပြည်မှာ မင်းသမီးတွေကို..
မျိုးနွယ်စုရဲ့ဂုဏ်ကျက်သရေလို့ သတ်မှတ်ထားတာ
ဒါပေမဲ့ မင်း..မင်းသမီးဂျိုဓာ
မင်းက ငါတို့မျိုးနွယ်ရဲ့ အမည်းစက်ပဲ
မင်းအဖေက..
- မင်းကို မဂိုတွေလက်ထဲထည့်.. - ပါးစပ်ပိတ်ထား လူဝါးဝတဲ့ကောင်
တစ်ခွန်းထပ်ထွက်ကြည့် မင်း ဒီတစ်သက် စကားမပြောစေရဘူး
ကျုပ်တို့က သေမှာမကြောက်ဘူး
ဒါပေမဲ့ ခင်ဗျား ကျုပ်ကိုထိရင် မသန့်စင်တော့မှာစိုးလို့..
ကိုယ့်ကိုယ်ကိုယ်ပဲ သတ်သေလိုက်တော့မယ်
ငါ့ဇနီးကို မလေးမစားပြုလို့ ကောင်းကောင်း အပြစ်ပေးရမယ်
ချမ်းသာပေးပါ မင်းကြီး
သူ့ကို သတ်တာဖြစ်ဖြစ် အပြစ်ပေးတာဖြစ်ဖြစ် လုပ်လိုက်ရင်
ကျွန်မတို့ရဲ့ မြင့်မြတ်တဲ့ဝတ်ပြုခရီးကို
မလေးမစားရာ ကျသွားပါလိမ့်မယ်
ဝတ်ပြုပွဲသွားတဲ့အခါ
အားလုံးအပေါ် မေတ္တာ ကရုဏာထားရပါတယ်
အမျက်မထွက်ရပါဘူး
သူက မဂိုမိဖုရားတစ်ပါးကို စော်ကားတာ
ငါ့အမြင်တော့ အပြစ်ပေးမှကိုဖြစ်မှာ
ဒါပေမဲ့ ကျွန်မအမြင်ကတော့..
သူ့ကိုခေါ်သွားလိုက်
ထွက်သွားကြ
ကဲ ပြောတော့ မင်းဘာပြောချင်လဲ
သူပြောတာလည်း မမှားပါဘူး
မင်းကြီးနဲ့ လက်ဆက်ပြီးနောက်..
တခြားတိုင်းပြည်က ဘုရင်တွေနဲ့ ရန်သူတွေဖြစ်သွားပါတယ်
ဒီလိုတွေဖြစ်ရတဲ့အကြောင်းရင်းက အရှင့်ကြောင့်ပါပဲ
မင်းကြီး ဒီဖြစ်ရပ်က မင်းကြီးမှာ အသက်အန္တရာယ်ရှိကြောင်း ပြလိုက်တာပဲ
အမယ်ရ်ရဲ့သမီးတော်ဖြစ်တဲ့ မိဖုရားဂျိုဓာမှာလည်း အသက်အန္တရာယ်ရှိနေပါပြီ
မိဖုရား ဒီညလိုထပ်ဖြစ်မှာ စိုးရိမ်လို့
မိဖုရားရဲ့လုံခြုံရေးအတွက်
မင်းကြီးက သူ ဒီည မိဖုရားရဲ့တဲနန်းမှာ နေပါ့မယ်တဲ့
ငါ သူနဲ့ တဲနန်းတစ်ခုတည်း မနေနိုင်ပါဘူးလို့ သတိပေးထားတာကို
ငါ့တဲနန်းကို ရောက်အောင်လာတုန်းပဲ
ကတိတည်တယ်လို့ကို မရှိဘူး
မင်း ဒီည အိပ်ဦးမှာလား မိဖုရားဂျိုဓာ
ကျွန်မတဲနန်းမှာ သူစိမ်းရှိနေမှတော့ ဘယ်ပျော်ပါ့မလဲ
ကောင်းပြီလေ ဒါဆို မင်းကင်းစောင့် ငါ အိပ်လိုက်မယ်
မင်းကြီးက တကယ် ငါ့လုံခြုံရေးကို စိတ်ပူလို့ လာတာလား
မဟုတ်ရင် သက်သက်အကြောင်းရှာတာလား
ကြည့်စမ်း ငါ့ကိုတော့ မအိပ်နိုင်အောင်လုပ်ပြီး
သူကဖြင့် အိပ်နေလိုက်တာ
တစ်ယောက်ယောက် ရောက်နေပြီထင်လို့
ကျွန်မပါ
ကျွန်မမယုံဘူးဆိုတာ မှန်တာပဲ
လုံခြုံရေးဆိုတဲ့ ခေါင်းစဉ်နဲ့ ကျွန်မတဲနန်းထဲ ရောက်အောင်ဝင်လာတယ်
ဒီလောက်တိုင်းပြည်ကြီးရဲ့ ဧကရာဇ်လုပ်နေပြီး
ကိုယ့်ဇနီးကို မလေးမစားပြုတာ သင့်တော်ရဲ့လား
အမျိုးသမီးတွေကို လေးစားရမှာ ဘုရင်တစ်ပါးရဲ့တာဝန်လေ
သူတို့တွေကို စောင့်ရှောက်ပေးရမှာ
ထွက်သွား ကျွန်မ ရှင်စောင့်ရှောက်တာ မလိုဘူး
ရှင်နဲ့လက်ထပ်ဖို့ သဘောတူတာက သဘောတူတာပဲ
အဲဒီလိုဆိုပြီး ကျွန်မကိုရမယ်မထင်နဲ့ ဘယ်တော့မှ မရစေရဘူး
ရှင်းပြီလား
အာဏာသုံးပြီး မရိုးမသားလုပ်တာတွေ တော်ပါတော့
ငါ မင်းအပေါ် ဘာများလုပ်မိလို့လဲ
မင်းအမှားအတွက် ငါ့မိန်းမ ငါ့ကို အပြစ်တင်နေပြီ
ကောင်းကောင်းကြီးကို အပြောခံနေရတယ်
ငါ သူ့ကို ထိလို့တောင်မရဘူးတဲ့
မင်း ဘယ်လိုဖြစ်ပြီး ဒီလိုလုပ်ရဲရတာလဲ
တော်သေးတယ် မင်းကို အချိန်မီကယ်တင်နိုင်တာ
ဒီနေ့သာ သူ့ကိုပေါက်သတ်သွားရင်
မင်း ဘာဖြစ်မယ်ထင်လဲ
မင်း သူ့အမျက်ဒေါသကို ရင်ဆိုင်နိုင်မှာ မဟုတ်ဘူး
လူတစ်ယောက်က မင်းအဆိပ်နဲ့သာဆို တစ်ခါတည်းသေမှာ
အသက်ရှင်လျက် အခါခါသေမှာမဟုတ်ဘူး
နားလည်လား
ငါ မင်းကို လက်ဖျားနဲ့တောင်ထိဖို့ မကြိုးစားခဲ့ဘူး မိဖုရားဂျိုဓာ
အဲဒီမြွေကို ကယ်တင်ဖို့ပဲ လုပ်ခဲ့တာ
ငါ အန္တရာယ်နံ့ရလို့
အန္တရာယ်တွင်းထဲ ခုန်ဆင်းခဲ့တာ
ကျွန်မအသက်ကိုကယ်ပေးတာ ကျေးဇူးတင်ပါတယ်
ငါလည်း ကျေးဇူးတင်ပါတယ်..
အဲဒီမြွေသာ တစ်ခုခုဖြစ်သွားရင်
ငါ့မိဖုရား အပြစ်တင်ခံရမှာ
ငါစတာ မင်းရယ်ပြီနော်
စိတ်မပူပါနဲ့ ဂျိုဓာ စိတ်ချလက်ချသာ အိပ်ပါ
ငါက ကတိတည်တဲ့လူစားပါ မင်းနား မလာပါဘူး
ဘယ်လိုဖြစ်ပြီး ကျွန်မစိတ်ကို သိနေတာလဲ
ရှင့်ခေါင်းနောက်မှာ မျက်စေ့ရှိနေတာလား
ဘုရင်ဆိုတော့ ငါက ဘေးရန်စွယ်တွေကနေ နိုးနိုးကြားကြားနေရတယ်
ကောင်းကောင်းအိပ်ပါ ဂျိုဓာ
ကျုပ်ရဲ့ဂျိုဓာကို သတ်ဖို့လာတာ ကျုပ်သိတယ်
ဒါပေမဲ့ ခင်ဗျား မအောင်မြင်ပါဘူး
စိတ်အေးအေးထားပါ ကျုပ် ခင်ဗျားကိုမသတ်ပါဘူး
ကျုပ်ရဲ့မြင့်မြတ်တဲ့ အက်ဂ်ျမယ်ရ်ရှရိစ်ဖ် ဝတ်ပြုခရီးစဉ်မှာ
ခင်ဗျားကိုသတ်တယ်လို့တော့ သမုတ်မခံနိုင်ဘူး
ဂျာလာရဲ့အဖွဲ့ဟာ အက်ဂ်ျမယ်ရ်ဆီ ဦးတည်ခရီးဆက်ခဲ့ကြပါတယ်
ဂျိုဓာကတော့.. ဂျာလာ့ကို အပြစ်တင်မိလို့
မျက်နှာချင်းမဆိုင်ဝံ့ဖြစ်နေပါတယ်
ရပ်လိုက်
နှုတ်ခွန်းဆက်သပါတယ် ပရောဟိတ်ကြီး
အရှင်မြတ်ရဲ့ပို့သတဲ့မေတ္တာကြောင့် အရှင်နဲ့တိုင်းပြည် အေးချမ်းပါစေ မင်းကြီး
ပရောဟိတ်ကြီး ရတနာပစ္စည်းတွေနဲ့ အဝတ်အစားတွေ များလှချည်လား
ဒီအနီးအနားမှာဖြစ်ပွားခဲ့တဲ့ သဘာဝကပ်ဆိုးကြောင့်..
ရွာအများအပြား ပျက်စီးခဲ့ရပါတယ်
မရှိပါဘူးဆိုမှ နေစရာဆုံးရှုံးရတဲ့အပြင် ထပ်ပြီး ကံဆိုးချင်တော့
ဝတ်ဖို့ စားဖို့ပါ မရှိဖြစ်နေတာပါ
ဒါကြောင့် ရွာပေါက်စေ့သွားပြီး အများပြည်သူဆီက အများပြည်သူအတွက်ပဲ
စားစရာနဲ့ အဝတ်အစားတွေ အလှူခံလာတာပါ
မရှိတဲ့သူတွေကို နည်းနည်းပါးပါး ကူညီနိုင်အောင်လို့ပါ
မချွတ်နဲ့ ဂျိုဓာ
မင်းလက်ဝတ်တန်ဆာတွေ မချွတ်နဲ့တော့
ကိုယ့်နေရာကိုယ်ပြန်ပါ
ဘယ်လိုဘုရင်မျိုးပါလိမ့်
ကိုယ့်တာဝန်တောင် ကိုယ်မသိဘူး
ဘယ်လိုလူစားမျိုးလဲ
လူမပီသလိုက်တာ
ပြည်သူတွေက ဆာလောင်မွတ်သိပ်ပြီး သေတော့မယ်
သူတို့အတွက် သူကိုယ်တိုင်လည်း မလုပ်ပေးဘူး
ငါလုပ်တော့လည်း တားတယ်
ပရောဟိတ် ကျုပ်ဇနီးကို ရတနာပေးမလှူရတဲ့ အကြောင်းရင်းက
နှစ်ချက်ရှိပါတယ်
ပထမတစ်ချက်က လက်ဝတ်တန်ဆာမပါတော့ မိဖုရားတစ်ပါးရဲ့ဂုဏ်ကို လျော့ကျစေပါတယ်
နောက်တစ်ချက်က ကျုပ်အဆင်တန်ဆာတွေက သူ့အဆင်တန်ဆာထက် ပိုအဖိုးထိုက်လို့ပါ
မဖြစ်ဘူး မင်းကြီး မင်းကြီးရဲ့ခေါင်းပေါင်းတော့ မယူပါရစေနဲ့
ဒါ မင်းကြီးရဲ့ဂုဏ်သိက္ခာပါ
အရမ်းတန်ဖိုးရှိပါတယ်
ဟုတ်တယ်
ဒါကြောင့်ပဲ လူပေါင်းများစွာကို အကူအညီပေးနိုင်မှာပါ
ဂုဏ်သိက္ခာအကြောင်း ပြောရရင် ဘုရင်တစ်ပါးအတွက် သူ့ဂုဏ်သိက္ခာထက်
သူ့ပြည်သူတွေရဲ့အသက်က အများကြီး ပိုတန်ဖိုးရှိပါတယ်
ကျုပ်က အက်ဂ်ျမယ်ရ်ရှရိစ်ဖ်ဂူသင်္ချိုင်းတော်ကို သွားမှာပါ
ဘုန်းတန်ခိုးကြီးမားတော်မူတဲ့အရှင် ကိန်းအောင်းတဲ့နေရာပေါ့
သူသာ ဘုရင်ဖြစ်ပါတယ်
ဘုရင်တစ်ပါးက ခေါင်းပေါင်းမပါရင် မပြည့်စုံပါဘူး
ပရောဟိတ်ကြီးဆီ ကျွန်မ လက်ဝတ်တန်ဆာကို ပေးခွင့်မပြုတော့
စိတ်ဆိုးမိတယ်
အဲဒီတုန်းက ငါတောင်စိတ်ဆိုးမိတယ်
အဲဒီအချိန်မှာ ငါက ဂျာလာပါ အက္ကဘာမဟုတ်ပါဘူး
ကျွန်မဘဝရဲ့စာမျက်နှာသစ်က အက်ဂ်ျမယ်ရ်ရှရိဖ်စ်ခရီးကနေ အစပျိုးမယ်လို့
အရိပ်အမြွက်တောင် မသိခဲ့ပါဘူး
အရှင်မြတ် စောင့်ရှောက်ပါစေ
အရှင့်မေတ္တာကြောင့် ဘဝခရီး ဖြောင့်ဖြူးပါစေ
ဘုရင်တစ်ပါးက တော်ဝင်ခေါင်းပေါင်းတောင် မပေါင်းဘဲ
သာသနာ့နယ်မြေကို လာတော့ မြင်ရတာ အရမ်းစိတ်ချမ်းသာမိတယ်
ရိုးရိုးသာမန်လူ လာဝတ်ပြုတဲ့အတိုင်းပါပဲ
လူတစ်ယောက်က မာန်မာနကင်းစင်မှ အဆင့်အတန်းမြင့်တာပါ
မိဖုရားဂျိုဓာ
ဝတ်ပြုတဲ့အခါ ခေါင်းမော့ထားလို့ရပါတယ်
ဦးညွှတ်စရာ မလိုပါဘူး
ဒီမှာ ကိုယ့်ဘာသာထုံးစံအတိုင်း လွတ်လွတ်လပ်လပ် ဝတ်ပြုလို့ရပါတယ်
မလုပ်ချင်ဘူးဆို ဝတ်မပြုဘဲနေလို့တောင် ရပါတယ်
ကျွန်မ ဝတ်ပြုချင်ပါတယ် မင်းကြီး
ဒီနေရာနဲ့ပတ်သက်ပြီး အများကြီးကြားဖူးပါတယ်
တစ်ကမ္ဘာလုံးက ဘာသာပေါင်းစုံ လာရောက်ကြတယ်တဲ့
ကိုးကွယ်မှုအများဆုံးအရှင်လို့လည်း ကြားဖူးထားပါတယ်
ရှိရှိသမျှဘုရင်တိုင်းထက် ဩဇာအာဏာကြီးတယ်တဲ့
ပြီးတော့ အားလုံးအပေါ်လည်း စေတနာထားတယ်တဲ့
ကြီးကြီးငယ်ငယ် အယုတ် အလတ် အမြတ်မရွေး
လာတဲ့လူတိုင်းကို သူ့အရိပ်မှာ ခိုလှုံခွင့်ပေးတယ်တဲ့
အားလုံးအပေါ် မေတ္တာထားရမယ်လို့ သူပြပေးတာပဲ
ကျွန်မလေးစားရတဲ့ ကြီးမြတ်တဲ့ သူတော်စင်တစ်ပါး ကိန်းဝပ်ရာနေရာပါ
ကျွန်မကို လမ်းမှန်ပေါ်ရောက်အောင် ဒီကပဲ လမ်းပြပေးနိုင်မှာပါ
ကောင်းလိုက်တာ မိဖုရားရဲ့စကားတွေက တန်ဖိုးရှိလှပါတယ် မိဖုရား
ဒီစိတ်ကြောင့်ပဲ ဒီထက်ပိုမြင့်မြတ်တဲ့နေရာ ရောက်မှာပါ
မိဖုရားရဲ့ဝတ်ပြုမှုကို လက်ခံမယ်လို့ ယုံကြည်ပါတယ်
အတိုင်းမသိ စိတ်ချမ်းသာပျော်ရွှင်ရမှာပါ
အရှင်က ချစ်ခြင်းမေတ္တာတွေ ပေးသနားပါစေ
မဂိုအင်ပါယာမှာလည်း ထီးနန်းဆက်ခံမယ့်သူ အမြန်ဆုံးရပါစေလို့ ဆုတောင်းပေးပါတယ်
အရှင်တို့နှစ်ယောက်ရဲ့သံယောဇဉ်လည်း စစ်မှန်ပါစေ
အရှင်တို့ရဲ့ပတ်သက်မှုက တခြားသူတွေအတွက် စံပြဖြစ်ပါစေ
ပရောဟိတ်ကြီး အခုလိုပြောတာ
ငါတို့ရဲ့ တကယ့်အခြေအနေကို မသိသေးလို့ ပြောနေတာပဲ
ဒါပေမဲ့ သူ့ဆုတောင်းတွေ တစ်နေ့ပြည့်လာမလားလည်း မသိနိုင်ဘူးလေ
အက်ဂ်ျမယ်ရ်ရှရိစ်ဖ်ကို ရောက်ပြီဆိုတော့ ငါတို့ခရီးလမ်း အဆုံးသတ်သွားတာမဟုတ်ဘူး
တကယ်တော့ ငါတို့ခရီးက အခုမှစတာပါ
စားလေ ဒါလက်ဆောင်တစ်မျိုးပဲ
စားပါ
မင်းကြီး ကျွန်မဆီက အရာအားလုံး လုယူသွားခဲ့ပါတယ် အရှင်
သူ့ကိုသင်ခန်းစာပေးဖို့ အခွင့်အရေးပေးတော်မူပါ
မင်း ဘာဆုတောင်းလဲ ဂျိုဓာ
ဆုတောင်းဆိုတာ သူများကိုပြောလို့မရဘူး
ပြောလိုက်ရင် ဆုတောင်းမပြည့်ဘူးတဲ့
ဒါပေမဲ့ မင်းသာ ငါ့ကိုမေးမယ်ဆို ငါ ကျိန်းသေပြောပြမိမှာပဲ
ဘာဆုတောင်းလဲ
ငါ့အတွက်ငါ ဆုမတောင်းပါဘူး
ဘာလို့ မတောင်းတာလဲ
ငါ မင်းဆီက အများကြီး ယူခဲ့ပြီးပြီလေ ဂျိုဓာ
ဒါကြောင့် မင်းအတွက် ဆုတောင်းပေးပါတယ်
မင်းဆုတောင်းတွေ ပြည့်ပါစေလို့
ဒါက မင်းရဲ့ပထမဆုံး ဝတ်ပြုခရီးလေ ဒါကြောင့်..
အဲဒီအခွင့်အရေးကို မင်းရသင့်ပါတယ်
ကျွန်မဆုတောင်းတွေ ပြည့်စေချင်ရင်တောင်
ရှင့်ဆုတောင်းတွေ ပြည့်တာက ပိုကောင်းပါတယ်
ပထမဆုံးအကြိမ်အဖြစ် မြင်နေကျမဟုတ်တဲ့ အရှင့်ကို
တွေ့လိုက်ရပါတယ် အရှင်
အရှင်မြတ်ကို စိတ်ရင်းနဲ့ကိုးကွယ်တဲ့သူအဖြစ် တွေ့လိုက်ရတယ်
အသည်းနှလုံးမရှိဘူးလို့ ပြောထားတဲ့သူဆီက..
ဘယ်ကမှန်းမသိတဲ့ နှလုံးခုန်သံကို ခံစားမိလိုက်တယ်
မင်းကြီးရဲ့ဒီသွင်ပြင်ကို မြင်ရတာ တုန်လှုပ်မိပါတယ်
တင်လျှောက်ခွင့်ပြုပါ မင်းကြီး
ဒီသေနတ်က ဘာအတွက်ပါလဲ အစစအရာရာ အဆင်ပြေပါရဲ့လား
ဝတ်ပြုတာက ပြီးသွားပြီလေ အက်တ်ဂါ
ဒီတော့ စိတ်အပန်းပြေစရာလေး လုပ်ချင်လို့
မနက်ဖြန်မနက် ငါ ဂျိုဓာနဲ့ တောကစားထွက်မယ်
မင်းကြီး သဘောအတိုင်းပါ
ကျွန်တော် အကုန်ပြင်ဆင်ထားလိုက်ပါ့မယ်
ကျွန်တော်ပါ လိုက်ခဲ့ပါ့မယ် မင်းကြီး
ရတယ် အက်တ်ဂါ ငါပဲသွားမယ်
မင်းကြီးရဲ့ရဲစွမ်းသတ္တိကို မယုံလို့ မဟုတ်ပါဘူး မင်းကြီး
ဒါပေမဲ့ ကျားရဲတစ်ကောင်ရှိနေတယ်လို့ ကြားတယ်
အက်တ်ဂါ..ဂျိုဓာနဲ့ငါပဲ တောကစားထွက်မယ်
ခွင့်လွှတ်ပါ မင်းကြီး ဒါပေမဲ့ မင်းကြီးတို့ လုံခြုံရေးအတွက်..
စိတ်မပူပါနဲ့ ငါ အဝေးကြီးမသွားပါဘူး
မင်းတို့တွေက နောက်ချန်နေပြီး ဘာဆာဘာတောထဲမှာ စခန်းချထားကြ
ကျွန်မ လက်မခံဘူး
ကျွန်မ ဆုတောင်းပူဇော်ဖို့ လိုက်လာခဲ့တာ
ကျွန်မတို့ ဒီလာတာ ကောင်းမှုလုပ်ဖို့လာတာ
ကျွန်မမျက်စိရှေ့မှာ အပြစ်မဲ့တဲ့တိရစ္ဆာန်တွေ သေကျေပျက်စီးတာ မကြည့်နိုင်ဘူး
တောလိုက်တာက ငါ့ဝါသနာပဲ ဂျိုဓာ
မင်းတားလို့မရဘူး
မင်းလိုက်ချင်တယ်ဆို လိုက်ခဲ့ပြီး စမ်းပစ်ကြည့်ပေါ့
မင်းလည်း သေနတ်ပစ်တာတော်တယ်လို့ ကြားထားတယ်
ကျွန်မတို့တိုင်းပြည်မှာ အပြစ်မဲ့တဲ့ တောကောင်လေးတွေရဲ့ အသက်ကို
အပျော်သဘောနဲ့တော့ မဆော့ကြဘူး
ဘာလို့လဲ
မင်းတို့တိုင်းပြည်မှာ အမဲမလိုက်ကြဘူးလား
ဒီမှာ ဂျိုဓာ
ငါသာ မင်းအသက်ကို မကယ်ခဲ့ဘူးဆို မင်းကို အဲဒီမြွေ ပေါက်သွားပြီးပြီ
လောကမှာ ရှင်သန်ဖို့ဆို တစ်ယောက်ကတော့ အသေခံရမှာပဲ ဂျိုဓာ
အခုဖြစ်နေတာက အသက်ကယ်လို့ မဟုတ်ဘူး
သူများအသက် သတ်ဖို့လုပ်လို့ ဖြစ်နေတာ
ပြီးတော့ ဒါကလည်း အပျော်သဘောနဲ့လုပ်နေတာလေ
မင်းကြီးရဲ့စိတ်ကျေနပ်မှု တစ်ခုတည်းအတွက်နဲ့ အပြစ်မဲ့တဲ့တောကောင်တွေကို သတ်တော့မှာလား
ဒါကို ငါ့အတ္တလို့ စဉ်းစားလည်းရပါတယ် ဂျိုဓာ
ဒါပေမဲ့ အမဲလိုက်တာကတော့ ငါ့ဝါသနာတင်မဟုတ်ဘူး အကျင့်ပါဖြစ်နေပြီ
ငါ့အကျင့်ကို မပြင်ချင်ဘူး
ဒါကိုထွင်တဲ့လူက တော်တော်လေးကို ဉာဏ်ကောင်းတယ်
ပစ်လိုက်တာနဲ့ အပစ်ခံရတဲ့လူက ချက်ချင်းသေသွားတယ်
မင်း စကားမပြောဘူးလား ဂျိုဓာ
မင်းကြီးလောက် ထူးဆန်းတဲ့လူ မတွေ့ဖူးသေးဘူး
ကျွန်မကို ဖြစ်စေချင်တာတွေ တော်တော်များတာပဲ
ကျွန်မသဘောဆန္ဒမပါဘဲ ဒီတောထဲကို လိုက်ပေးခဲ့ပြီးပြီ
အခု အရှင်နဲ့ စကားစမြည်ပြောစေချင်ပြန်ပြီ
မပြောနဲ့တော့ ဂျိုဓာ မင်းပြောတာ တော်လောက်ပြီ
ဘာလုပ်မလို့လဲ
ဘုရင်တစ်ပါးက ဒီတောနက်ကြီးထဲ ဘာလာလုပ်ရမှာလဲ
တောလိုက်ထွက်ရမှာပေါ့
- ကျွန်မ ခွင့်မပြုဘူးဆိုရင်ကော - မင်း ငါ့ကို တားလို့မရဘူးလေ ဂျိုဓာ
ဟိုတစ်နေ့က သမင်လေးကို ကယ်ခဲ့တဲ့ပုံနဲ့ တားလို့ရပါတယ်..
မင်းကြီးနဲ့မိဖုရားရခေယျ တောလိုက်ထွက်တဲ့နေ့ကလေ
အဲဒါ မင်းကိုး
အစကတည်းကိုက မင်းက ရခေယျကို အနိုင်တိုက်ဖို့ ဆုံးဖြတ်ထားတာကိုး
ကျွန်မတိုက်ပွဲက မိဖုရားရခေယျမှမဟုတ်ဘူး
အပြစ်မဲ့တဲ့တိရစ္ဆာန်တွေကို အကြောင်းမဲ့ သတ်ဖြတ်ချင်တဲ့
ဘယ်သူနဲ့မဆိုပဲ
အကြောင်းမဲ့မဟုတ်ဘူး ဂျိုဓာ
သတ္တဝါတစ်ကောင်က ဘုရင်တစ်ပါး သူ့နောက်လိုက်တာကို
ဂုဏ်တောင်ယူရဦးမှာ
သတ္တဝါတစ်ကောင်က တခြားသတ္တဝါကြောင့် သေရမှာကိုတော့ စိတ်မကောင်းဘူး
ဘယ်သူက သားကောင် ဘယ်သူက မုဆိုးဆိုတာ..
ဒီသေနတ်က ဆုံးဖြတ်ပေးလိမ့်မယ်
လက်နက်ဆိုတာ ကာကွယ်ဖို့လုပ်ထားတာ
အပြစ်မဲ့တဲ့တိရစ္ဆာန်တွေကို သတ်ဖို့မဟုတ်ဘူး
အဲဒီအကြံ မင်းလိုက်နာရမှာ ဂျိုဓာ
အသံမထွက်နဲ့
သားကောင်ကို လှန့်သလိုဖြစ်သွားမှာ မလိုလားဘူး
ငှက်တွေ အသံပေးနေကြတယ်
သားကောင်တစ်ကောင်ကောင်တော့ ဒီနားမှာရှိပုံပဲ